તેને બોલિવૂડમાં કોઈ પણ પ્રકારની હરીફાઈ અનુભવાતી નથી. તે કહે છે કે હું જાતે જ મારી હરીફ છું. હું મારી જાત સાથે જ હરીફાઈ કરવાનું પસંદ કરું છું. હું માનું છું કે તમે જે કામ કર્યું હોય તે બોલે છે. સફળતાને હું ક્યારેય મારા પર સવાર થવા દેતી નથી, જ્યારે નિષ્ફળતાને મારા દિલ સુધી અાવવા દેતી નથી. હું જ્યારે મારાં માતા-પિતાને હસતાં અને ફિલ્મની સફળતાનો અાનંદ ઉઠાવતાં જોઉં છું ત્યારે હું ખૂબ ખુશ થઈ જઉ છું. હવે શ્રદ્ધાની ફિલ્મ ‘બાગી’ ટાઈગર શ્રોફ સાથે અાવી રહી છે. તે પહેલી વાર અા ફિલ્મમાં ઓનલાઈન રોમાન્સ કરતી જોવા મળશે. હું અાદિત્ય રોય કપૂર સાથે પણ એક ફિલ્મ કરી રહી છું, તે મણિરત્નમ્ની તામિલ સુપરહિટ ફિલ્મ ‘કાઢલ કંમણી’ની રિમેક છે. અા ઉપરાંત હું ‘રોકઓન-૨’માં અભિનયની સાથે ગીત પણ ગાતી જોવા મળીશ. •